Joa wie goan deur

Wie geevm nooit op – mit veul keboal

Van Rooieschaul tot Stadskenoal

Joa wie goan deur – dus blief nait stoan

Goa mit ons mit

Van Apmgedam tot Rooie Hoan

Denemarkn weer te staark

Bondskootch dei kriegt overwaark

Nooit zal hai de cup goan winn

Nait zolaang der Duutsers binn

Grunn, Drenthe, Vraaislaand,

Allemoal tegeliek

Wie goan der steeds weer veur

Ook aal wordn wie ‘n republiek

Joa wie goan deur

Van ’s mörns vro, tot ien de nacht

Van Bellinwol tot Nooitgedacht

Joa wie goan deur

Onder de grond en over zee

Van Siddeboern tot Westerlee

Goan wie moar deur

Mit kromme pootn of dikke pins

Van Epmhoezn tot mooi Glins

Want wie goan deur

Mit klepm veur oogn en dus nait zoezn

Van Garmerwolde tot Oethoezn

Wie goan aals moar op ons smoel

Ellef meters noast het doel

Stomme boetn spuhul vaaln

Eindeloos terugspeulbaaln

Grunn, Drenthe, Vraaislaand

Allemoal tegeliek

Ook aal wordt het vaier uur ’s nachts

Wie dainn ze van repliek

Joa wie goan deur

Wat haars din doacht – ’t is moar eevm goan

Van Neie Peekl tot op ‘t Foan

Joa wie goan deur

Kiek nait zo sip, du nait zo roar

Van Kloosterboer tot ien De Hoar

Joa wie goan deur

’t Is altied feest – dr’is altied wat

Van Lauwersoog tot Grunn stad

Want wie goan deur

Aal binn wie zaik of ongesteld

Van Grodegast tot Boareveld

Grunn, Drenthe Vraaislaand

Allemoal tegeliek

Wie goan der steeds weer veur

Ook aal wordn wie een republiek

Grunn, Drenthe Vraaislaand

Allemoal ien koor

Ook aal wordt het vaier uur ’s nachts

Ook aal binn wie smoor

Joa wie goan deur

Want het gaait goud, of het gaait maal

Van Vaierhoezn tot Hefswaal

Want wie goan deur

Aal binn wie kold – aal binn wie klam

Van Vledderveen tot Muntndam

Joa wie goan deur

Zo oet de kroug – zunder gedou

Van Amsterdam noar Rio tou

Joa joa wie goan noar Rio tou

© 2014 H.Kruijthof & J.Wieringa